ঝালকাঠিতে বিয়ে বাড়ির খাবার খেয়ে অসুস্থ ২ শতাধিক
ঝালকাঠিতে বিয়ের অনুষ্ঠানের খাবার খেয়ে দুই শতাধিক লোক অসুস্থ হয়ে পড়েছেন। রোববার দুপুরে নলছিটি উপজেলার প্রতাপ গ্রামে এ ঘটনা ঘটে। গুরুতর অবস্থায় তাদের ঝালকাঠি সদর হাসপাতালে ভর্তি করা হয়েছে। খাবারে বিষক্রিয়ার কারণে অসুস্থদের বেশিরভাগই ডায়রিয়ায় আক্রান্ত হন। স্বজনরা জানান, রোববার দুপুরে প্রতাপ গ্রামে ব্যবসায়ী নজরুল ইসলামের বাড়িতে বৌভাত অনুষ্ঠানের আয়োজন করা হয়। এতে আমন্ত্রিত অতিথি ছিলেন ২৫০ জন। দুপুরে খাবার খেয়ে সবাই অসুস্থ হয়ে পড়েন। বিকালে তাদের হাসপাতালে ভর্তি করা হয়। তাদের বমি ও পাতলা পায়খানা হচ্ছে। এ অবস্থায় অনেকেই জ্ঞান হারিয়ে ফেলছেন। অসুস্থ রিমির মা খাদিজা বেগম জানান, দুপুরে তার স্বামী ও মেয়ে বিয়েবাড়িতে খাবার খান। পরে বাসায় গিয়ে তারা অসুস্থ হয়ে পড়েন। অতিরিক্ত বমি ও পেটব্যথার কারণে তাদের হাসপাতালে নিয়ে আসেন। এখানে এসে ওই বিয়ের অনুষ্ঠানের খাবার খেয়ে দুই শতাধিক লোককে অসুস্থ অবস্থায় দেখতে পান। বরের বোন শারমিন আক্তার জানান, খাবার খেয়ে তাদের পরিবারের সবাই অসুস্থ হয়ে পড়েছেন। তবে তার ভাই বর নজরুল ও নববধূ সুস্থ আছেন। ঝালকাঠি সদর হাসপাতালের জরুরি বিভাগের চিকিৎসক সিয়াম আহসান জানান, খাবারে বিষক্রিয়ার কারণে অন্তত ৩০ জন হাসপাতালে ভর্তি হয়েছেন। প্রাথমিক চিকিৎসা নিয়েছেন বেশ কয়েকজন। তাদের চিকিৎসা দিতে হিমশিম খেতে হচ্ছে। অনেকের অবস্থাই গুরুতর। তাদের সার্বক্ষণিক পর্যবেক্ষণে রাখা হয়েছে।

ঝালকাঠিতে বিয়ের অনুষ্ঠানের খাবার খেয়ে দুই শতাধিক লোক অসুস্থ হয়ে পড়েছেন। রোববার দুপুরে নলছিটি উপজেলার প্রতাপ গ্রামে এ ঘটনা ঘটে। গুরুতর অবস্থায় তাদের ঝালকাঠি সদর হাসপাতালে ভর্তি করা হয়েছে। খাবারে বিষক্রিয়ার কারণে অসুস্থদের বেশিরভাগই ডায়রিয়ায় আক্রান্ত হন। স্বজনরা জানান, রোববার দুপুরে প্রতাপ গ্রামে ব্যবসায়ী নজরুল ইসলামের বাড়িতে বৌভাত অনুষ্ঠানের আয়োজন করা হয়। এতে আমন্ত্রিত অতিথি ছিলেন ২৫০ জন। দুপুরে খাবার খেয়ে সবাই অসুস্থ হয়ে পড়েন। বিকালে তাদের হাসপাতালে ভর্তি করা হয়। তাদের বমি ও পাতলা পায়খানা হচ্ছে। এ অবস্থায় অনেকেই জ্ঞান হারিয়ে ফেলছেন। অসুস্থ রিমির মা খাদিজা বেগম জানান, দুপুরে তার স্বামী ও মেয়ে বিয়েবাড়িতে খাবার খান। পরে বাসায় গিয়ে তারা অসুস্থ হয়ে পড়েন। অতিরিক্ত বমি ও পেটব্যথার কারণে তাদের হাসপাতালে নিয়ে আসেন। এখানে এসে ওই বিয়ের অনুষ্ঠানের খাবার খেয়ে দুই শতাধিক লোককে অসুস্থ অবস্থায় দেখতে পান। বরের বোন শারমিন আক্তার জানান, খাবার খেয়ে তাদের পরিবারের সবাই অসুস্থ হয়ে পড়েছেন। তবে তার ভাই বর নজরুল ও নববধূ সুস্থ আছেন। ঝালকাঠি সদর হাসপাতালের জরুরি বিভাগের চিকিৎসক সিয়াম আহসান জানান, খাবারে বিষক্রিয়ার কারণে অন্তত ৩০ জন হাসপাতালে ভর্তি হয়েছেন। প্রাথমিক চিকিৎসা নিয়েছেন বেশ কয়েকজন। তাদের চিকিৎসা দিতে হিমশিম খেতে হচ্ছে। অনেকের অবস্থাই গুরুতর। তাদের সার্বক্ষণিক পর্যবেক্ষণে রাখা হয়েছে।